
REFERAT DE APROBARE A PROIECTULUI DE HOTĂRÂRE 
        Privind aprobarea concesionării prin atribuire directă către Societatea de Transport Public Timișoara a unui număr de 536 refugii pentru protecția călătorilor care folosesc mijloacele de transport în comun 

1. Descrierea situației actuale:
Serviciile de transport public local fac parte din sfera serviciilor comunitare de utilitate publică şi cuprind totalitatea acţiunilor şi activităţilor de utilitate publică şi de interes economic şi social general desfăşurate la nivelul unităţilor administrativ-teritoriale, sub controlul, conducerea sau coordonarea autorităţilor administraţiei publice locale, în scopul asigurării transportului public local.
În prezent operatorul serviciului de transport este Regia Autonomă de Transport Timişoara care a fost înfiinţată în baza Legii Nr.15/1990, privind reorganizarea unităţilor economice ca regii autonome si prin Decizia Nr. 99/29.01.1991, înregistrata la Camera de Comerţ sub Nr. J/35/3034/1991 având ca obiect principal de activitate conform cod CAEN 4931-Transporturi.
Prin Hotărârea Consiliului Local al Municipiului Timișoara nr.271/28.07.2017 Regia Autonomă de Transport Timișoara s-a reorganizat în societate pe acțiuni, cu Acționar Unic Municipiul Timișoara prin Consiliul Local al Municipiului Timișoara, având denumirea de S.C. SOCIETATEA DE TRANSPORT PUBLIC TIMIȘOARA S.A. 
Societatea de Transport Public Timișoara S.A. cu sediul în Timișoara blv. Dâmbovița nr.67 este o societate comercială pe acţiuni cu Acţionar Unic, Municipiul Timişoara prin Consiliul Local al Municipiului Timişoara, având denumirea S.C. SOCIETATEA DE TRANSPORT PUBLIC TIMISOARA S.A. (abreviat STPT), domeniul de activitate principal al societăţii este transportul urban, suburban şi metropolitan de călatori, conform COD CAEN 4931 exercitând astfel un serviciu de interes public. Prin Hotărîrea Consiliului Local al Municipiului Timișoara nr.271/28.07.2017 privind reorganizarea Regiei Autonome de Transport Timişoara în Societate Comercială pe acţiuni, STPT și-a schimbat forma juridică .
Având în vedere adresa CT2020-001352 din 03.04.2020  prin care Societatea de Transport Public Timișoara S.A. a solicitat efectuarea demersurilor pentru trecerea tuturor 536 de stații pentru transportul în comun în administrarea acestora.
2.Schimbări preconizate și rezultate așteptate:
Acestă solicitare este motivată de faptul că exploatarea stațiilor este făcută de către Societatea de Transport Public Timișoara S.A. care are obligația de a asigura și de a menține curățenia în stații și integritatea elementelor componente ale refugiilor. Având în vedere că aceste refugii pentru călători sunt vandalizate şi deteriorate periodic şi ţinând cont de faptul că  exploatarea staţiilor unde sunt montate aceste refugii pentru călători se face de către Societatea de Transport Public Timișoara S.A, pentru o bună administrare şi întreţinere a acestora este necesară
concesionarea  prin atribuire directă către Societatea de Transport Public Timișoara a unui număr de 536 refugii pentru protecția călătorilor care folosesc mijloacele de transport în comun.	
Prin Măsura 1.6 din Decizia nr.74/2014, Curtea de Conturi a României a solicitat luarea măsurilor referitoare la realizarea veniturilor aferente contractelor de asociere în sensul stabilirii și transmiterii acestora Direcției Fiscale a Municipiului Timișoara în vederea evidențierii și urmăririi acestora spre încasare. Acționarea pe căi legale în vederea intrării în proprietate a bunurilor de natură mijloace fixe și obiecte de inventar.
3.Alte informații:
Ordonanța de urgență nr. 30/1997 privind reorganizarea regiilor autonome specifică la art.4, alin.(2) În capitalul social al societăților comerciale rezultate din reorganizarea regiilor autonome nu se include bunuri de natura celor prevăzute la art. 135 alin. (4) din Constituție, iar în alin. (3) Bunurile din categoria celor prevăzute la alineatul precedent, aflate în administrarea regiilor autonome care se reorganizează, se atribuie societăților comerciale rezultate, în baza unor contracte de concesiune, pe un termen ce se stabilește prin actul administrativ individual de reorganizare.
Raportul de evaluare nr.4018/2020 a fost întocmit de către SC FIDOX SRL Brașov pentru mijloacele fixe-refugii de călători în vederea concesionării prin atribuire directă către S.C. SOCIETATEA DE TRANSPORT PUBLIC TIMIȘOARA S.A. 
În temeiul art. 315 referitor la atribuirea directă a unui contract de concesiune din Ordonanța de Urgență nr.57/2019-privind Codul Administartiv –Bunurile proprietate publică pot fi concesionate prin atribuire directă companiilor naționale, societățiilor naționale sau societățiilor aflate în subordinea, autoritatea sau în coordonarea entitășiilor prevazute la art.303, alin.(3)-(5) care au fost înființate prin reorganizarea regiilor autonome și care au ca obiect principal de activitate gestionarea, întreținerea, repararea și dezvoltarea respectivelor bunuri .
4.Concluzii:
Având în vedere cele menționate mai sus, considerăm necesară și oportună aprobarea proiectului de hotărâre privind concesionarea prin atribuire directă către Societatea de Transport Public Timișoara a unui număr de 536 refugii pentru protecția călătorilor care folosesc mijloacele de transport în comun .

